A Bizottság 1851/2003/EK rendelete
(2003. október 17.)
a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló 574/72/EGK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 410/2002/EK bizottsági rendelettel [1] módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendeletre [2] és különösen annak 122. cikkére,
mivel:
(1) Egyes tagállamok vagy azok illetékes hatóságai az 574/72/EGK rendelet mellékleteinek módosítását kérték, a rendeletben megállapított eljárással összhangban.
(2) A javasolt módosítások az érintett tagállamok vagy azok illetékes hatóságai által hozott határozatokból fakadnak, amelyek a közösségi jognak megfelelően kijelölik a szociális biztonságra vonatkozó jogszabályok végrehajtásáért felelős hatóságokat.
(3) A migráns munkavállalók szociális biztonságával foglalkozó igazgatási bizottság kinyilvánította egyhangú véleményét,
ELFOGADTA EZT A RENDELETET:
1. cikk
Az 574/72/EGK rendelet 1-4. melléklete, valamint 6., 9. és 10. melléklete e rendelet mellékletével összhangban módosul.
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. október 17-én.